**Gode råd om pressekontakt**

Hvad enten det drejer sig om en god eller kritisk pressehistorie, er det vigtigt at være forberedt.

Her finder du en række gode råd om pressekontakt. Med dem in mente er du endnu bedre rustet til

at komme igennem med dit budskab i medierne.

**Tjekliste: Når journalisten ringer**

Få svar på nedenstående, inden du udtaler dig:

* Hvem er journalisten, og hvor ringer han/hun fra?
* Hvilken historie arbejder journalisten på? (Spørg, indtil du er helt sikker på, hvad sagen
* drejer sig om)
* Hvem har journalisten ellers talt med?
* Hvad er din rolle?
* Bliver du citeret, eller er det til baggrund?
* Hvornår har journalisten deadline på sin historie?
* Bed om at få citater til gennemlæsning eller læst op

Husk at det er ok at bede om betænkningstid. Tilbyd at vende tilbage.

**Tjekliste under interviewet:**

* Du bestemmer, hvad og hvor meget du vil sige
* Det væsentligste skal først. Svar kort og konkret
* Tal til læserne eller seerne og ikke til journalisten – hvad vil målgrupperne gerne vide?
* Gentag hovedbudskaberne
* Vær kritisk mht. brugen af fagudtryk
* Brug gerne metaforer og erfaringsnære eksempler når forskningsdata skal forklares
* Respektér journalistens deadline
* Undgå tomgangssnak. Tavshed er journalistens problem
* Vær yderst varsom med ”off the record”
* Vær høflig og imødekommende

Når du har talt med pressen, må du meget gerne sende en kort orienteringsmail eller ringe til kommunikationsmedarbejderen på dit eget institut.